דב רייזר

ביוגרפיה

רייזר החל להופיע בהצגות תיאטרון עוד בילדותו. סיים את בית הספר למשחק "בית צבי" ב-1971.

תיאטרון

שיחק בהבימה, בתיאטרון באר שבע (1974–1977), ובתיאטרון הקאמרי (1977–1985). משנת 1986 הוא נמנה עם סגל שחקני תיאטרון הבימה.
שיחק בין השאר בהצגות: "אנה פרנק", "הלילה השנים עשר", "טרטיף", "גן ריקי", "אופרה בגרוש", "מעגל הגיר הקווקזי", "גן הדובדבנים", "מלך היהודים", "בגדי המלך", "משרתם של שני אדונים", "חבילות מאמריקה", "מישהו שישמור עלי", "פירורים", "החגיגה", "דיבוקים", "ביקור הגברת הזקנה" "השוטר אזולאי" ועוד.
תיאטרון הבימה: ב"הפיזיקאים", "משפט הקופים", "אמיל והבלשים".
בתיאטרון לילדים ולנוער: ב"הלילה ה-"12 (סר אנדרו אגיצ`יק), "אנה פרנק" (קראלר), "תומי תם" (המלך).
משנת 1974 בתיאטרון באר-שבע, שהיה בין מקימיו הופיע ב"טרטיף" (טרטיף), "הלילה השנים-עשר (מלווליו), "אופרה בגרוש" (מקי סכינאי), "מסיבת יום-הולדת" (סטנלי).
משנת 1977 בתיאטרון הקאמרי: ב"סולומון גריפ" (יהושע), "מהגוני" (ג`ים), "אורזי המזוודות" (זיגי), "מעגל הגיר הקווקזי" (שאובה).
בשנת 1984 חזר לתיאטרון באר-שבע: ב"כותרת ראשית" (ג`ונסון), "המיזנתרופ" (אלצסט), "צריך פיאט בחיים" (אנטוניו) ועוד.
מ-1986 שיחק בתיאטרון הבימה בהצגות: "מעגל הגיר הקווקזי" (רופא, ארכיטקט, יוזופ, פרקליט), "גן ריקי" (יואב), "הנפש הטובה מסצ'ואן" (וואנג מוכר המים), "גן הדובדבנים" (יאשה), "סוף ההתחלה", "עסק משפחתי" (בנדיקט היול), "רעל ותחרה" (טדי), "מלך היהודים", "משרתם של שני אדונים" (פנטלון), "הדה גאבלר" (בראק), "ביקור הגברת הזקנה" (ראש המועצה), "הקוקוריקו" (אדמונד פונטיאק), "החייל האמיץ שווייק" (הכומר/הקולונל), "משרתם של שני אדונים" (פנטלון) "קן הקוקיה" (הארדינג).
בתיאטרון הספרייה: ב-1992 השתתף בהצגה "בשפל" מאת מקסים גורקי שביימה אופירה הניג, וגילם את הנריקו בהצגה "אנריקו הרביעי" מאת לואיג'י פיראנדלו שביים מיטקו בוזקוב.
בנוסף משחק רייזר בהצגות רבות נוספות בהבימה: החולה ההודי, אדם לא מת סתם, גבירתי הנאווה, אדיפוס, יהוא, פילומנה.
ב-2015 הוחלט להעלות בתיאטרון הבימה את "עשר דקות מהבית" מאת מאיה ערד יסעור, מחזה לציון 20 שנה לזכר ראש הממשלה יצחק רבין. רייזר נבחר לגלם את דמותו במחזה זה.
ב-2017 החל לגלם את קוליגין במחזה "שלוש אחיות" מאת אנטון צ'כוב שביים חנן שניר בהפקה משותפת של הקאמרי והבימה. באותה שנה החל לגלם גם את מרדכי הורוביץ המבוגר (לסירוגין עם שמעון כהן) במחזמר "סימני דרך", המבוסס על הביוגרפיה של נעמי שמר, בתיאטרון הבימה.

קולנוע וטלוויזיה

ב-1972 גילם את מונדק בסרטו של מנחם גולן "שוד הטלפונים הגדול". ב-1973 גילם פושע בסרטו של גד בן ארצי "מתנה משמיים". ב-1979 גילם את דדי בסרטו של אבי נשר "דיזנגוף 99". בין השנים 1979–1986 גילם את צבוטותי וכותותי והשתתף בפינת הספרות בתוכנית הטלוויזיה "זהו זה!". ב-1980 גילם את אינשם בתוכנית הטלוויזיה לילדים "שלוש ארבע חמש וחצי". ב-1987 גילם צלם בסרטו של זאב רווח "המובטל בטיטו". ב-1989 גילם את נתן הנביא בסרט הטלוויזיה שביים רם לוי ע"פ מחזה מאת יעקב שבתאי "כתר בראש", והחל לגלם את הסבתא המשוגעת ודמויות שונות בתוכנית הטלוויזיה "מוצ"ש" לצד ספי ריבלין. ב-1990 גילם את סטשק אביה של ציפי (ציפי שביט) ואת האחות בבית הספר בסדרת הטלוויזיה "ציפי בלי הפסקה", והתארח בתוכנית "קריאת כיוון" בהנחיית רוני פינקוביץ'. ב-1994 גילם את אבי בסדרת הטלוויזיה "הכל נשבר במשפחה" לצד ציפי שביט. בין השנים 1994–1997 התארח בסדרת הטלוויזיה "איצ'ה". ב-2001 התארח בסדרה "ספי" בה כיכב ספי ריבלין. בין השנים 2004 עד 2011 גילם את אביו של עודד (עודד פז) בסדרת הטלוויזיה "הפיג'מות". ב-2007 גילם את משה הריסות בסרטו של יונתן פז "אסקימוסים בגליל". ב-2012 גילם את פרופסור פוף בסדרת הטלוויזיה "בית ספר למכשפים".
בשנת 2017 שיחק בסדרות: "מתים לרגע" ב-HOT3, ו-"נבסו" ב-רשת 13. 
רייזר זכה בפרס הדסה ורפאל קלצ'קין לשחקן המצטיין בשנת 1996.

קריירת דיבוב

רייזר דיבב:"הרפתקאות ביער המשאלות",שם דיבב את דמותו של ערפלף, "רחוב סומסום", שם דיבב את דמותו של עוגיפלצת, "היה היה - החיים", "מוש השור", "דרגון בול זי" וסדרת ההמשך "דרגון בול סופר", "פיף ותלתול", "נאנוק", "עולם סחרחר", "דובוני אכפת לי", "בת הים הקטנה" (סדרת האנימה), "מסיפורי המלך בבר", "אלף ואחת אמריקות", "שאלתיאל קוואק", "פו הדב", "אווטאר" (הסדרה המצוירת) ו"טוטלי ספייס".
פעמים רבות דיבב בסרטים וסדרות בתפקיד הקריין, או המספר, למשל ב"נעלולים", "מסיפורי אבא בונה" ובהרקולס וסדרת הזוכים המאושרים של וולט דיסני.
דב רייזר נחשב לבכירי המדבבים של חברת וולט דיסני, לפי ספירת הדיבובים שלו, הוא תרם את קולו למעל 60 סרטים ודיבב דמויות שהפכו לחלק מהזיכרון הקולקטיבי של מעריצי דיסני, ביניהם; שעוני ב"היפה והחיה", מר ווטרלוז ב"מפלצות בע"מ".
במהלך השנים דיבב סרטים מצליחים ומוכרים רבים, ואף כאלה שהפכו קלאסיקות, בין היתר גם סרטים של חברת וולט דיסני, ביניהם: במבי, במבי 2 (אביו של במבי) ספר הג'ונגל, טרזן 2 (הזוגור), פיטר פן, מפלצות בע"מ, אלאדין ומלך הגנבים (דיבב את מלך הגנבים שהוא גם אביו של אלאדין), מלך האריות 3, בת הים הקטנה (גרימסבי), סינדרלה, גופי: הסרט, כלבים נגד חתולים, בובספוג מכנסמרובע - הסרט, נסיך מצרים, היפה והחיה: חג המולד הקסום (שעוני), הדרדסים - הסרט (בתפקיד דרדסבא), ראלף ההורס, לשבור את הקרח, מכוניות 3, מואנה מאסטר אוגוואי מקונג פו פנדה, "מפלצת של מלון 3: יוצאים לחופשה" ועוד.

רדיו

רייזר הוא משתתף קבוע בתוכניתו של אמנון פאר "לילה חי מאוד" המשודרת בימי חמישי ברשת ב'.